Yuji Hyakutake

ialah ahli falak amatur dari Jepun yang menemui komet C/1996 B2 atau juga dikenali sebagai komet Hyakutake pada 31 Januari 1996.

Latar belakang
Hyakutake dilahirkan di Shimabara, wilayah Nagasaki pada 7 Julai 1950. Beliau telah menamatkan pengajiannya di Sekolah Tinggi Nagasaki-kita Wilayah Nagasaki dan Universiti Kyushu Sangyo di mana beliau mengambil jurusan fotografi. 

Pada 1994, Hyakutake berpindah ke wilayah Kagoshima untuk mencari komet. Penemuan pertama beliau setelah berpindah ialah komet Hyakutake (C/1995 Y1) pada 26 Disember 1995. Beberapa minggu kemudian, beliau berjaya menemui komet C/1996 B2 pada 31 Januari 1996 semasa mencari-cari komet C/1995 Y1.

Hyakutake meninggal dunia pada 10 April 2002 di Kokubu, Kagoshima pada usia 51 tahun disebabkan aneurisme, yang membawa kepada pendarahan dalaman.

Rujukan

Pautan luar
 Obituari Sky and Telescope

Kelahiran 1950
Kematian 2002
Ahli astronomi